b'\n_START_ARTICLE_\nTrpanj\n_START_SECTION_\nZgodovina\n_START_PARAGRAPH_\nV preteklosti je bil Trpanj zelo pomembno pristani\xc5\xa1\xc4\x8de na Pelje\xc5\xa1cu. Kraj se je razvil v bli\xc5\xbeini rimske villae rusticae, od katere so \xc5\xa1e vidni ostanki mozaika. Na hribu nad dana\xc5\xa1njim naseljem so ostanki srednjeve\xc5\xa1ke trdnjave. V samem naselju stoji starej\xc5\xa1a cerkev Gospe od Karmena z renesan\xc4\x8dnim oltarjem in grbom dru\xc5\xbeine Gunduli\xc4\x87. Novej\xc5\xa1a \xc5\xbeupnijska cerkev stoji na temeljih starej\xc5\xa1e cerkve, od katere je ohranjeno samo bogato okra\xc5\xa1eno kamnito okno iz 16. stoletja._NEWLINE_Trpanj je imel pomembno vlogo v zgodovini hrva\xc5\xa1kega narodnega prebujenja v Dalmaciji. V tem kraju so bili prvi, ki so uradni italijanski jezik zamenjali s hrva\xc5\xa1kim jezikom.'